U-I-96/96
Natisni
Opravilna št.:
U-I-96/96
Datum odločitve:
24. 10. 1996
Objavljeno:
OdlUS V, 141
ECLI:
ECLI:SI:USRS:1996:U.I.96.96
Akt:
Statut Občine Brežice (Ur. list RS, št. 38/95), 3. odst. 52. čl. Odlok o organizaciji in delovnih področjih občinske uprave (Ur. list RS, št. 68/95)
Izrek:
Pobuda za začetek postopka za oceno ustavnosti in zakonitosti tretjega odstavka 52. člena Statuta Občine Brežice in Odloka o organizaciji in delovnih področjih občinske uprave se zavrže.
Evidenčni stavek:
Ustavno sodišče zavrže pobudo, če pobudnik v konkretni zadevi pravnega interesa ne izkazuje, ker izpodbijani akt v ničemer neposredno ne posega v pravice, pravne interese ali pravni položaj politične stranke kot pravne osebe.
Geslo:
Pravni interes kot procesni pogoj za začetek postopka pred Ustavnim sodiščem na podlagi pobude.
Organizacija in delo občinske uprave.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Združena lista socialnih demokratov, območne organizacije Brežice
Datum vloge:
5. 4. 1996
Vrsta odločitve:
sklep
Vrsta rešitve:
zavrženje
Dokument:
US18053
Dokument v PDF obliki:
U-I-96-96.pdf
115 KB
Prenesite datoteko
U-I-96/96-3
24.10.1996
S K L E P
Ustavno sodišče je v postopku za preizkus pobude Združene liste socialnih demokratov, območne organizacije Brežice, na seji dne 24. oktobra 1996
s k l e n i l o :
Pobuda za začetek postopka za oceno ustavnosti in zakonitosti tretjega odstavka 52. člena Statuta Občine Brežice (Uradni list RS, št. 38/95) in Odloka o organizaciji in delovnih področjih občinske uprave (Uradni list RS, št. 68/95) se zavrže.
Obrazložitev
1. Pobudnica navaja, da izpodbijana določba Statuta in na njeni podlagi izdani izpodbijani odlok urejata položaj predstojnikov upravnih organov v občini tako, da imajo ti status občinskih funkcionarjev in jih na predlog župana imenuje svet, njihov mandat pa je vezan na mandat župana. Takšna ureditev naj bi ne bila skladna z določbami 34.a člena in 100.b člena Zakona o lokalni samoupravi, ki določajo, kdo so občinski funkcionarji in kakšen je status delavcev v občinski upravi. Navaja še, da je predlagala spremembo sporne določbe Statuta in da je nasprotovala sprejetju Odloka, vendar s svojimi predlogi ni bila uspešna. Predlaga odpravo oziroma razveljavitev izpodbijanih določb.
2. Zakon o Ustavnem sodišču (Uradni list RS, št. 15/94) v 24. členu določa, da lahko pobudo vloži vsakdo, ki izkaže pravni interes. Ta je podan, če predpis neposredno posega v pobudnikove pravice, pravne interese oziroma pravni položaj. Pobudnica pravnega interesa v tej zadevi ne izkazuje, ker izpodbijana statut in odlok v ničemer neposredno ne posegata v pravice, pravne interese ali pravni položaj politične stranke kot pravne osebe.
Glede na to je Ustavno sodišče pobudo zavrglo.
3. Ustavno sodišče je ta sklep sprejelo na podlagi določbe 25. člena Zakona o Ustavnem sodišču v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek